Ketlin Oja
Ketlin Oja (sündinud 4. aprillil 1997) on eesti baleriin. Ta alustas klassikalise balleti õppimist Ida Tantsukoolis (2003–2013). 2015. aastal lõpetas ta Tallinna Balletikooli (õpetajad Tiiu Randviir, Age Oks, Kaie Kõrb, Viesturs Jansons, Irina Härm, Kristin Pukka jpt). Ketlin Oja on täiendanud end mitmes meistriklassis ja suvekursustel. Ta asus Eesti Rahvusballetti tööle 2015. aastal ja 2018. aasta sügisel sai temast seal nooremsolist.